paragraph_text: 19. travnja 2018. Sindikat trgovine Hrvatske (STH) je u Hrvatskom katoličkom sveučilištu u Zagrebu sklopio Ugovor o osnivanju udruge „Hrvatski savez za nedjelju“, čime je nastavio svoje dugogodišnje aktivnosti za neradnu nedjelju u djelatnosti trgovine. Uz STH su glavni partneri Franjevački institut za kulturu mira, Hrvatsko katoličko sveučilište, Savez samostalnih sindikata Hrvatske i ostale sindikalne središnjice, crkve, vjerske i civilne udruge u Republici Hrvatskoj. Nakon osnivanja održana je konferencija Društveni i gospodarski aspekt slobodne nedjelje u organizaciji Franjevačkog instituta za kulturu mira, Zaklade Konrad Adenauer i Hrvatskog katoličkog sveučilišta. Savezu je pristupilo 14 članova među kojima su predstavnici vjerskih zajednica, akademskih ustanova, sindikata i udruga.<ref>Bogoslovi Franjevačke provincije Presvetog Otkupitelja Franjevački klerikat o. fra Ante Antića IKA: Osnovan Hrvatski savez za nedjelju 24. travnja 2018. (pristupljeno 22. srpnja 2020.)